Meteo în România, 16 februarie. Vreme deosebit de rece în țară și în București.
Vremea în România va fi rece și geroasă în nord, centru și nord-est. Temperatura maximă va fi situată între -6 grade Celsius și 5 grade Celsius. În București, temperatura maximă va fi de 1 grad Celsius.
Vremea va fi rece, geroasă dimineaţa în nordul, centrul şi nord-estul țării, iar noaptea şi în regiunile sudice.Temperaturile maxime se vor încadra între -6 grade Celsius în nordul Moldovei și 5 grade Celsius în vestul Olteniei, iar cele minime vor fi cuprinse în general între -15 şi -5 grade Celsius, cu cele mai scăzute valori în depresiunile din estul Transilvaniei, unde vor coborî până în jurul a -20 de grade Celsius.Cerul va fi variabil, cu înnorări trecătoare, dar numai pe spaţii mici va fulgui.Vântul va sufla slab până la moderat, cu unele intensificări pe crestele montane și în Dobrogea, în special în zona litoralului. Izolat vor fi condiții de ceaţă cu depunere de chiciură.Meteo în București: Temperatura va ajunge la maximul de 1 grad CelsiusVremea va deveni din nou deosebit de rece, geroasă în cursul nopții. Temperatura maximă va fi situată între 0 și 1 grad Celsius, iar cea minimă între -9 și -7 grade Celsius, mai scăzută în zona preorășenească, până în jurul valorii de -11 grade Celsius.Cerul va fi variabil, iar probabilitatea de ninsoare slabă va fi redusă. Vântul va sufla slab şi moderat.